קרלוס בילארדו

**קרלוס סלבדור בילארדו** (ספרדית: **Carlos Salvador Bilardo**; נולד ב-16 במרץ 1938 בבואנוס איירס, ארגנטינה) הוא מאמן כדורגל ארגנטינאי. בילארדו, רופא במקצועו, שימש כמאמן ארגנטינה בין השנים 1983 עד 1990 וזכה עמה בגביע העולם בכדורגל בשנת 1986. כונה "הדוקטור" (בשל עיסוקו כרופא), "אל נריגון" (אף גדול) ו"אל גנאדור" (המנצח).

## קריירה
בילארדו שיחק כקשר אחורי וגדל בסן לורנסו בה שיחק בין השנים 1958 עד 1960. באותן שנים השתייך גם לנבחרות הצעירות של ארגנטינה והיה שותף לזכייה במשחקים הפאן-אמריקאיים ב-1959 ושותף גם במשחקי אולימפיאדת רומא (1960).

ב-1961 עבר בילארדו לשחק בקבוצת דפורטיבו אספניול מהליגה השנייה, ושיחק בשורותיה עד שנת 1965 בטרם עבר לשחק באסטודיאנטס לה פלאטה. במדי אסטודיאנטס הפך לשחקן מרכזי והיה שותף לזכייה באליפות אחת, 3 גביעי ליברטדורס ובגביע ביניבשתי אחד.

אחרי שסיים את לימודי הרפואה בשנת 1971, פרש בילארדו ממשחק יחד עם חברו ראול מאדרו המשמש כיום כרופא הנבחרת הארגנטינאית.

בילארדו התמנה למאמנה של אסטודיאנטס ב-1971 ואימן אותה במשך 4 שנים. ב-1975 מונה כמאמנה של דפורטיבו קאלי הקולומביאנית ואימן אותה שנתיים. ב-1978 מונה כמאמנה של סן לורנסו אך פרש מתפקידו שנה לאחר מכן לטובת אימון נבחרת קולומביה. אחרי הכישלון להעפיל למונדיאל 1982, פוטר בילארדו מתפקידו וחזר לאמן את אסטודיאנטס. הוא הוביל את אסטודיאנטס לחצי גמר אליפות הנסיונל ב-1982 ולזכייה באליפות המטרופוליטנו באותה שנה.

ב-1983 מונה בילארדו כמאמנה של נבחרת ארגנטינה. במהלך כהונתו כמאמן, נהנה בילארדו משירותיו של דייגו מראדונה שהפך באותן שנים לשחקן הטוב ביותר בעולם. ארגנטינה תחת הדרכתו של בילארדו זכתה במונדיאל 1986 בפעם השנייה בתולדותיה. בשל הצלחת הנבחרת זכה בילארדו בתואר מאמן השנה בדרום אמריקה בשנים 1986 ו-1987. הוא הצליח להוביל את הנבחרת לגמר מונדיאל 1990 בו הפסידה למערב גרמניה אך ספג ביקורות קשות על סגנון המשחק ההגנתי והאלים של שחקניו.

בתום המונדיאל, פרש בילארדו מתפקידו וחזר לאמן לעונה אחת ב-1992 את סביליה הספרדית, וב-1996 את בוקה ג'וניורס לתקופה קצרה. בשני המקרים זכה בילארדו לאמן את מראדונה. ב-1999 מונה כמאמנה של נבחרת לוב אך לא הצליח בה ואימן אותה רק שנה אחת. הוא חזר לאמן את אסטודיאנטס ב-2003 ואימן אותה עד פרישתו ב-2004.

## הישגים
;כשחקן
* **[[סן לורנסו]]** – אליפות ארגנטינה (1959)
* **[[אסטודיאנטס לה פלאטה]]** – אליפות ארגנטינה (מטרופוליטנו 1967), סגנית אלופה (נסיונל 1967, נסיונל 1968), גביע ליברטדורס (1968, 1969, 1970), הגביע הביניבשתי (1968, הפסיד בגמר 1969, 1970)
* **[[נבחרת ארגנטינה בכדורגל|נבחרת ארגנטינה]]** – מדליית זהב במשחקי פאן אמריקה 1959

;כמאמן
* **[[אסטודיאנטס לה פלאטה]]** – אליפות ארגנטינה (מטרופוליטנו 1982), סגנית אלופה (נסיונל 1975), גמר גביע ליברטדורס (1971)
* **[[דפורטיבו קאלי]]** – סגנית אלופה (1977, 1978), גמר ליברטדורס (1978)
* **[[נבחרת ארגנטינה בכדורגל|נבחרת ארגנטינה]]** – זכייה במונדיאל 1986, סגנות במונדיאל 1990

**תארים אישיים**
* מאמן השנה בדרום אמריקה – 2 (1986, 1987)

## קישורים חיצוניים

* 

קטגוריה:בוגרי אוניברסיטת בואנוס איירס
קטגוריה:רופאים ארגנטינאים
קטגוריה:קשרי כדורגל ארגנטינאים
קטגוריה:כדורגלנים ארגנטינאים
קטגוריה:בואנוס איירס: כדורגלנים
קטגוריה:כדורגלני סן לורנסו
קטגוריה:כדורגלני דפורטיבו אספניול
קטגוריה:כדורגלני אסטודיאנטס לה פלאטה
קטגוריה:כדורגלנים באולימפיאדת רומא (1960)
קטגוריה:מאמני כדורגל ארגנטינאים
קטגוריה:מאמני נבחרת ארגנטינה בכדורגל
קטגוריה:מאמני אסטודיאנטס לה פלאטה
קטגוריה:מאמני דפורטיבו קאלי
קטגוריה:מאמני סן לורנסו
קטגוריה:מאמני נבחרת קולומביה בכדורגל
קטגוריה:מאמני סביליה
קטגוריה:מאמני בוקה ג'וניורס
קטגוריה:מאמני מונדיאל 1986
קטגוריה:מאמני מונדיאל 1990
קטגוריה:מאמני קופה אמריקה 1983
קטגוריה:מאמני קופה אמריקה 1987
קטגוריה:מאמני קופה אמריקה 1989
קטגוריה:ארגנטינאים שנולדו ב-1938